פקיסטן אינטרנשיונל איירליינס

פקיסטן אינטרנשיונל איירליינס (באורדו: پی آئی اے o پاکستان انٹرنیشنل ایرلاینز, ידועה בשם: PIA, ראשי תיבות של: Pakistan International Airlines) היא חברת התעופה הלאומית של פקיסטן. בסיסה הראשי בלאהור והיא מפעילה טיסות ל-45 יעדים ב-18 מדינות. החברה בבעלות ממשלת פקיסטן (87%) ומשקיעים פרטיים (13%). בחברה מועסקים 18,043 איש. בשנת 1946 עוד לפני שהוקמה פקיסטן, מוחמד עלי ג'ינה מייסד פקיסטן, האמין כי במדינה החדשה יהיה צורך בחברת תעופה לאומית, מכיוון שבין פקיסטן ומזרח פקיסטן (כיום בנגלדש), הפרידו 1100 קילומטרים. באוקטובר 1946 הוקמה חברת אוריינט איירווייס בעיר קולקטה. בפברואר 1947 קיבלה החברה שלושה מטוסי DC-3. ביוני החברה החלה להפעיל טיסות מקולקטה ליאנגון, לאהור, ופשאוור. חודשיים לאחר מכן הוקמה פקיסטן, והחברה העבירה את פעילותה לקראצ'י. במרץ 1955 אוריינט איירווייס שינתה את שמה לשמה הנוכחי, באותה שנה רכשה שלושה מטוסי ויקרס ויקונט והחלה להפעיל טיסות ללונדון, קהיר, ורומא. בשנת 1960, הייתה החברה חברת התעופה האסייתית הראשונה שהפעילה מטוסי סילון, כששכרה מפאן אמריקן מטוסי בואינג 707. בשנת 1961 החלה בטיסות לניו יורק. בשנת 1962 הוזמנו מספר מטוסי בואינג 720. בשנת 1964 הייתה PIA חברת תעופה ממדינה לא קומוניסטית הראשונה שטסה לסין. בספטמבר 1965 סייעה החברה לכוחות המזוינים הפקיסטנים במלחמת הודו פקיסטן 1965. בדצמבר 1971 סייעה החברה שוב לכוחות המזוינים הפקיסטנים במלחמת הודו פקיסטן 1971, חיל האוויר ההודי הפיל מספר מטוסים של החברה. בשנת 1979, חברת התעופה רכשה מטוסי בואינג 747-200. בשנת 1980 נרכשו מטוסי איירבוס A300-200, בשנת 1985 נרכשו חמישה מטוסי בואינג 737-300 ובשנת 1989 החלה להעסיק טייסות. ביוני 1991 קיבלה שישה מטוסי איירבוס A310-300. בשנת 1992 החלה בטיסות לטשקנט וציריך. בשנת 1996 החברה שכרה מטוסי טופולב Tu-154 והחלה בטיסות לביירות. באוקטובר 2002 הזמינה חברת התעופה תשעה מטוסי בואינג 777. בשנת 2004 הייתה החברה לקוח ההשקה של דגם 777-200ER. בשנת 2005 הנציבות האירופית אסרה על חברת התעופה לטוס באירופה מסיבות ביטחוניות, אולם היא הורשתה להפעיל את מטוסי הבואינג 777 שלה. בנובמבר 2007 ביטל האיחוד האירופי את ההגבלה. צי המטוסים של החברה נכון לינואר 2019: PIA הפעילה משנות השבעים שירות מטענים בשם פקיסטן אינטרנשיונל קרגו (Pakistan International Cargo) החברה הפעילה שני מטוסי בואינג 707-320C, וטסה למזרח התיכון ואירופה. החברה הפסיקה את פעילותה כששני מטוסיה קורקעו בסוף שנות התשעים. בשנת 2003 השיקה פקיסטן אינטרנשיונל איירליינס את PIA Speedex, השירותים מופעלים על ידי שני מטוסי איירבוס A300 שכורים מ-MNG Airlines. לחברה הסכם שותפות קוד עם החברות הבאות: טורקיש איירליינס תאי איירווייז אינטרנשיונל צ'יינה סאות'רן איירליינס ב-14 באוגוסט 1959 מטוס ויקרס ויקונט התרסק בנמל התעופה הבינלאומי קראצ'י, שניים מתוך שלושה אנשים שהיו במטוס נהרגו. ב-20 במאי 1965 התרסקה טיסה 705 במהלך הנחיתה בנמל התעופה הבינלאומי קהיר, הטיסה בוצעה במטוס בואינג 720, 119 נהרגו. ב-2 בפברואר 1966 התרסק מסוק סיקורסקי S-61 במזרח פקיסטן (כיום בנגלדש), 23 נהרגו. ב-26 בנובמבר 1979 התרסק מטוס בואינג 707 בטיסה 740 לאחר ההמראה מנמל התעופה הבינלאומי של ג'דה, 145 הנוסעים ו-11 אנשי הצוות נהרגו. ב-2 במרץ 1981 נחטפה טיסה 326 והוחזקה במשך שבועיים בקאבול. יותר מ-100 נוסעים הוחזקו בשבי עד שפקיסטן שחררה 55 אסירים. אחד הנוסעים, דיפלומט פקיסטני נרצח. ב-28 בספטמבר 1992 התרסקה טיסה 268 במהלך הנחיתה בנמל התעופה הבינלאומי בקטמנדו כל 167 הנוסעים ואנשי הצוות נהרגו. ב-10 ביולי 2006 התרסקה טיסה 688 דקות ספורות לאחר ההמראה מנמל התעופה הבינלאומי מולטאן, 45 הנוסעים ואנשי הצוות נהרגו. ב-7 בדצמבר 2016 התרסק מטוס ATR 42-500 מספר זנב: AP-BHO בטיסה 661 (אנ') דקות מספר לאחר ההמראה משדה תעופה במחוז צ'יטרל בצפון פקיסטן לכיוון הבירה, כל 42 הנוסעים + 5 אנשי צוות נהרגו בהתרסקות. ב-22 במאי 2020 טיסה 8303 במטוס איירבוס A320 התרסקה במהלך הנחיתה בנמל התעופה ג'ינה בקראצ'י. מתוך 91 הנוסעים ו-8 אנשי הצוות נהרגו כולם למעט שני ניצולים. מדיה וקבצים בנושא פקיסטן אינטרנשיונל איירליינס בוויקישיתוף אתר האינטרנט הרשמי של פקיסטן אינטרנשיונל איירליינס פקיסטן אינטרנשיונל איירליינס, ברשת החברתית פייסבוק פקיסטן אינטרנשיונל איירליינס, ברשת החברתית אינסטגרם פקיסטן אינטרנשיונל איירליינס, סרטונים בערוץ היוטיוב אתר על החברה (באנגלית) פרטי צי המטוסים של פקיסטן אינטרנשיונל איירליינס, באתר planespotters.net (באנגלית) http://www4.piac.com.pk/pianew/wp-content/uploads/Fleet%20Seat%20Charts/Seating%20Config%20-%20ATR%2042-500.pdf http://www4.piac.com.pk/pianew/wp-content/uploads/Fleet%20Seat%20Charts/Seating%20Config%20-%20ATR%2072-500.pdf http://www4.piac.com.pk/pianew/wp-content/uploads/2017/08/B777-240ER_AP-BGJ-BGK-BGL_P-2180-02_BC3554EYPLUS240EY329PAX.pdf http://www4.piac.com.pk/pianew/wp-content/uploads/2017/08/B777-2Q8ERILFC_AP-BHX_P-2180-04_35-BC45EYPLUS240EY320PAX.pdf http://www4.piac.com.pk/pianew/wp-content/uploads/2017/08/B777-240LR_AP-BGYBGZ_P-2180-03_35BC60EP215EY310-PAX.pdf לפחות 36 הרוגים בהתרסקות מטוס נוסעים פקיסטאני בצפון המדינה, באתר הארץ, 7 בדצמבר 2016